বৈশাখী ডেস্ক: ঢাকা-সিলেট মহাসড়কের নরসিংদীর বেলাবোতে বাস-লেগুনার সংঘর্ষে আটজন নিহত হয়েছে। আহত হন আরো ৫ জন। রাত সাড়ে ৯টার দিকে এ দুর্ঘটনা ঘটে। এদিকে, ফেনীতে গরু বোঝাই ট্রাকের সাথে মাইক্রোবাসের সংর্ঘষে একই পরিবারের পাঁচজনসহ ছয়জন নিহত হয়েছেন। আহত হন আরো সাতজন। ভোরে, ফেনীর মুহুরীগঞ্জ এলাকায় এ ঘটনা ঘটে। এদিকে, নিহতদের গ্রামের বাড়ী লক্ষ্মীপুর সদর উপজেলার মটবী গ্রামে চলছে শোকের মাতম। নিহতদের পারিবারিক সূত্রে জানা যায়, রাতে কাতার ফেরত প্রবাসী সবুজকে চট্টগ্রামের শাহ আমানত বিমানবন্দর থেকে আনতে রওনা দেয় পরিবারের ১৩ সদস্য। পরে, ফেনীর মুহুরীগঞ্জ এলাকায় গরু বোঝাই ট্রাকের সাথে মাইক্রোবাসটির সংঘর্ষ হয়। আহতদের চট্টগ্রাম মেডিকেল কলেজ হাসপালে ভর্তি করা হয়েছে। এদিকে, দুপুরে গাজীপুরের কোনাবাড়ী এলাকায় কাভার্ডভ্যান চাপায় দুই কিশোরী নিহত হয়েছে। আহত হয় আরো তিনজন। এছাড়া ময়মনসিংহের তারাকান্দায় ট্রাক উল্টে একজন নিহত হয়েছে। গাইবান্ধার পলাশবাড়িতে বাসচাপায় সিএনজি অটোরিকশার তিন যাত্রী নিহত হয়।